Lanthùis na Kòrsou
Lanthùis na Kòrsou, tambe konosí komo kas di shon of kas grandi, tabata e edifisio prinsipal di e plantashinan situá riba e isla i esaki tabata, ku eksepshon di algun, inspirá pa e kas di kunuku hulandes. Konstrukshon di lanthùis a tuma lugá desde siglo 17 te ku siglo 19. Awendia tin mas o menos sesenta lanthùis ainda den basta bon kondishon. Pa motibu di su arkitektura kolonial úniko i su laso ku historia e lanthùisnan ta forma un parti importante di e herensia kultural di Kòrsou.

Lanthùis konosí 
Algun lanthùis konosí ta:
 Lanthùis Kenepa (of Knip), unda e rebelion di katibu di 1795 a kuminsa, dirigí pa Tula. Museo Tula tabata establesé den e edifisio aki desde 2007 te 2021.
 Lanthùis Brievengat, di siglo 18, ta e lanthùis mas gran grandi di e isla i tin dos tòrnu su dilanti.
 Lanthùis Chobolobo, un lanthùis ku un fachada klasisista, unda ta establesé e fábrika di Curacao likeur.
 Lanthùis Ascencion, konstruí na 1672.
 Lanthùis Ronde Klip, unda na 1979 a filma e pelikula Firepower. 
 Lanthùis Bloemhof, konstruí den estilo mediteráneo, tabata un plantashi di awa.
 Lanthùis Groot Davelaar tin un estilo otro for di e demas lanthùis i ta konstruí den estilo renasentista.
 Lanthùis Habaai

Galeria

Bibliografia 
 Lanthùisnan di Kòrsou, Prenda Presioso di Pasado, LM Publisher (ISBN 978460225284)

Kòrsou
Arkitektura